สอบถามหน่อยค่ะ ไม่ว่าจะทำอะไรก็เหนื่อยไปหมด เดินนิดหน่อยก็เหนื่อย เวลาอยู่เฉยๆยังรู้สึกเหนื่อย หายใจปกติ แต่จะรู้สึกแน่นหน้าอกเหมือนหายใจไม่เต็มที่ เวลาเหนื่อยมากๆ หัวใจจะเต้นแรงมาก แล้วสีหน้าจะดูซีด เหมือนคนหมดแรง เคยตรวจสุขภาพ บอกว่า ชีพจรเต้นช้ากว่าปกตินิดหนึ่ง แต่ยังไม่ถึงขั้นผิดปกติ หากปล่อยไว้ จะเป็นหนักหรือแย่ว่าเดิมไหมคะ หรือต้องทำอะไรยังบ้างคะ เพื่อที่จะให้อาการที่เป็นอยู่ดีขึ้น
สวัสดีค่ะ อาการเหนื่อยง่ายรู้สึกหายใจไม่เต็มอิ่ม อาจเกิดจาก1.มีภาวะไทรอยด์ฮอร์โมนเป็นพิษซึ่งอาการได้แก่ เหนื่อยง่าย ใจสั่น หัวใจเต้นเร็ว เหงื่ออกมาก น้ำหนักลด ประจำเดือนมาไม่ปกติ ถ่ายอุจจาระบ่อย หงุดหงิดง่าย นอนไม่หลับ ไม่มีสมาธิ เป็นต้น2.โลหิตจางอาการได้แก่ เหนื่อยง่าย อ่อนเพลีย หน้ามืด เวียนหัว ตัวซีดเหลือง มือเท้าเย็น3. กำลังตั้งครรภ์ หากมีอาการขาดประจำเดือน ควรลองตรวจหาการตั้งครรภ์ด้วยค่ะ4. เป็นเบาหวานอาการ เช่น หิวน้ำบ่อย ปากแห้ง ปัสสาวะบ่อย หิวบ่อย น้ำหนักลด เหนื่อยง่าย มือเท้าชา เป็นต้น5. มีปัญหาทางด้านอารมณ์และจิตใจ เช่นเครียดวิตกกังวล6. มีโรคทางระบบหัวใจและหลอดเลือด เช่น หัวใจเต้นผิดจังหวะ กล้ามเนื้อหัวใจขาดเลือด มีภาวะหัวใจวาย7. โรคระบบทางเดินหายใจ เช่น หอบหืด ถุงลมโป่งพอง ปอดบวม หลอดลมอักเสบ มีน้ำในช่องเยื่อหุ้มปอด เป็นต้นหากยังคงมีอาการเหนื่อยง่ายอย่างต่อเนื่อง ควรกลับไปพบแพทย์อีกครั้ง เพื่อซักประวัติและตรวจร่างกายให้ละเอียด อาจต้องมีการเจาะเลือดตรวจเพิ่ม เช่น ดูว่ามีภาวะโลหิตจางหรือไม่ มีไทรอยด์ฮอร์โมนสูงหรือต่ำหว่าปกติ หรือไม่ เป็นต้น